Andri Aganits

Andri Aganits (sündinud 7. septembril 1993 Põlvas) on eesti võrkpallur.

Ta on õppinud Orava Põhikoolis ja lõpetanud 2012. aastal Audentese Spordigümnaasiumi.

Alates 2012. aastast kuulub ta Eesti võrkpallikoondisse ja mängib alates 2022/2023. hooajast Eesti meistriliiga klubis Selver/TalTech, kus ta on ka võistkonna kapten.Tähelepanu! Kaua oodatud Selver/TalTechi meeskond on komplekteeritud ja valmis tutvustamiseks! TalTech Volleyball Instagram, 14.09.2022.

Sportlaskarjäär
Noorteklassid
Aganits alustas võrkpalliga tegelemist 2004. aastal Orava spordiklubis Vendu Suurmanni õpilasena. Audentese Spordigümnaasiumis õppides osaleti kooli võistkonnaga Eesti esiliigas, kus esimesel hooajal (2009/10) saadi kolmas koht, teisel hooajal (2010/11) teine koht ja võideti kolmandal hooajal (2011/12).Nikolai Järveoja: Eesti võrkpalli tulevikumees Andri Aganits Lõunaleht, 31.05.2012. Audenteses oli ta treeneriks Raul Reiter.

Aastatel 2008–2013 kuulus ta Eesti noormeestekoondisse (sündinud 1993 ja hiljem), kelle treenerid olid Urmas Tali, Raul Reiter ja Toomas Jasmin.Poisid 93 Eesti Võrkpalli Liidu arhiiv. Koondise suurim saavutus oli 2013. aastal pääsu tagamine U21 MM-finaalturniirile, kus saadi 20 meeskonna konkurentsis 17. koht.Eesti U-21 noormeeste võrkpallikoondis alistas viimases kohtumises Venetsueela ERR arhiiv, 31.08.2013.

Eesti võrkpallikoondis
Aganits kutsuti esimest korda Eesti võrkpallikoondisse 2012. aastal ning tegi debüüdi sama aasta augustis sõpruskohtumises Soome võrkpallikoondise vastu.Keel kutsus koondisesse kuus uut meest Postimees arhiiv, 04.05.2012.FOTOD: Eesti võrkpallimeeskond kaotas Soomele 2:0 eduseisust Delfi, 25.08.2012. Euroopa meistrivõistluste finaalturniiril on ta kuulunud koondise koosseisu viiel korral (2015, 2017, 2019, 2021 ja 2023). Samuti on ta võitnud kahel korral koondisega Euroopa liiga (2016 ja 2018) ning korra saanud kolmanda koha (2021). Ta on esindanud Eestit ka 2017. aastal Maailmaliiga kolmandas tugevusgrupis ja 2018. aasta Challenger Cupil.Võidukas võrkpallikoondis saabub teisipäeval kodumaale ERR arhiiv, 19.06.2017.Võrkpallikoondis alustab Challenger Cupi Portugali vastu ERR, 19.06.2018. Alates 2023. aastast on ta koondises mängides kandnud ka kapteni rolli.Kaspar Ruus: DELFI VIDEO ANCONAST | Koondise kapten Andri Aganits tulevikust: elasin poolteist aastat EM-i nimel. Kaugemaid plaane hetkel pole Delfi, 05.09.2023.

Klubivõrkpall
Hooajal 2011/12 kuulus Aganits Eesti meistriliiga klubisse Selver Tallinn, kus ta noormängijana kuulus pigem varumeeste hulka.Oliver Lomp: Selverit tabas tagasilöök: Baburovs jääb korduskohtumisest eemale Postimees arhiiv, 21.10.2011. Klubi võitis Eesti karikavõistlused ning sai Balti liigas ja Eesti meistrivõistlustel teise koha. Osaleti ka CEV Cupil, kus eelringist edasi ei pääsetud ja CEV Challenge Cupil, kus jõuti 1/8 finaali. Andri jätkas meeskonnas ka järgneval hooajal (2012/13), kui CEV Cupil taas eelringist edasi ei jõutud ning CEV Challenge Cupil jõuti 1/16 finaali. Kohalikel võistlustel võideti Eesti meistrivõistlused ja saadi teine koht Eesti karikavõistlustel. Balti liigas medalile ei jõutud, kuid Aganits oli liiga parim blokeerija (113 blokipunkti).2012/2013 hooaeg Eesti Võrkpalli Liidu arhiiv.

Hooajaks 2013/14 liitus Aganits Saksamaa meistriliiga klubiga TV Bühl, kus mängis samal hooajal ka Eesti võrkpallikoondise nurgaründaja Martti Juhkami.Andri Aganits liitub Saksamaa tippklubiga ERR arhiiv, 14.05.2013. Klubi jõudis CEV Cupil veerandfinaali, kus kaotati Ardo Kreegi koduklubile Pariisi Volley.Ardo Kreegi koduklubi jõudis eurosarjas poolfinaali ERR arhiiv, 13.02.2014. Kohalikel võistlustel jõuti karika- ja meistrivõistlustel poolfinaali.Martti Juhkami hooajast Saksamaal: hooaja lõpuga võis rahule jääda ERR arhiiv, 14.04.2014. Aganits oli üks meeskonna põhimängijaid.

Hooajaks 2014/15 siirdus ta Itaalia meistriliiga klubisse Altotevere, kus mängis ka Eesti võrkpallikoondise diagonaalründaja Renee Teppan.Teppan ja Aganits hakkavad mängima Itaalia kõrgliigas ERR arhiiv, 02.07.2014. Klubi lõpetas hooaja Itaalia meistriliigas viimasel kohal ning langes järgmiseks hooajaks esiliigasse. Aganits kuulus meeskonna põhimängijate hulka.Aganits: esimest korda olen vaba mees ERR arhiiv, 21.04.2015.

Hooajaks 2015/16 liitus ta Prantsusmaa meistriliiga klubiga Poitiers Stade Poitevin, kus mängis kaks hooaega.Veel üks Eesti võrkpallikoondislane siirdub Prantsusmaa tippliigasse ERR arhiiv, 12.08.2015.Veerandfinaalid Prantsusmaal: Kreek tõusis, Aganits langes ERR arhiiv, 14.04.2016. Klubi jõudis mõlemal hooajal Prantsusmaa meistrivõistlustel veerandfinaali ning samas faasis jäädi pidama ka Prantsusmaa karikavõistlustel.Timo Tammemaa koduklubi jõudis Prantsusmaal poolfinaali ERR arhiiv, 10.04.2017. Aganits oli mõlemal hooajal meeskonna põhimängijate hulgas.

Hooajaks 2017/18 vahetas ta Prantsusmaal klubi ning liitus Montpellier' Volleyga.Märt Roosna: Blokihunt Andri Aganits lõi käed tugeva klubiga Delfi, 18.05.2017. Klubi osales CEV Cupil, kus jõuti veerandfinaali.Venno ja Tammemaa said eurosarjades võidu ERR, 15.02.2018. Prantsusmaa meistrivõistlustel jõuti veerandfinaali, kus tuli tunnistada Pariisi Volley paremust.Kreek ja Miilen jõudsid Prantsusmaal poolfinaali ERR, 18.04.2018. Aganits kuulus meeskonna põhimängijate hulka.

Hooajaks 2018/19 liitus ta Belgia meistriliiga klubiga Maaseiki Greenyard, kus mängisid ka Eesti võrkpallikoondislased Timo Tammemaa ja Keith Pupart.Newsflash : new middle-blocker Andri Aganits (°7 Sep ’93, 207cm)... VC GREENYARD Maaseik twitter, 08.05.2018. Hooaja esimeses pooles pidi Aganits õlavigastuse tõttu minema operatsioonile ning oli mängupausil peaaegu hooaja lõpuni.Noa alla mineva võrkpallikoondise põhimehe jaoks võib hooaeg olla lõppenud ERR, 20.11.2018. Klubi sai hooaja alguses Belgia superkarikavõistlustel teise koha ja võitis hooaja lõpus Belgia meistrivõistlused.Tammemaa aitas Maaseiki ülipõnevas finaalseerias Belgia meistriks ERR, 12.05.2019. Klubi osales ka CEV Meistrite liigas, kuid Andri seal vigastuse tõttu ei osalenud. Ta jätkas Maaseikis ka järgneval hooajal (2019/20), meeskonnakaaslaseks hooaja teisest poolest Eesti võrkpallikoondise diagonaalründaja Renee Teppan.Karl Rinaldo: Operatsioonist taastuv Aganits on uueks hooajaks välisklubiga juba käed löönud Võrkpall24, 25.02.2019. Klubi sai hooaja alguses taas Belgia superkarikavõistlustel teise koha ja jõudis Belgia karikavõistlustel poolfinaali.Nädal piiri taga: võrkpalli klubihooaeg kogub Euroopas hoogu ERR, 14.10.2019.Reijo Mälton: Viiendat korda Belgia karikafinaali jõudnud Aalst alistus esikohamatšis Roeselarele Võrkpall24, 16.02.2020. Klubi osales ka CEV Meistrite liigas, kus veerandfinaali ei jõutud ja Belgia meistrivõistlustel, mis peatati koroonapandeemia tõttu.Robert Täht ja Perugia jõudsid Meistrite liigas veerandfinaali ERR, 20.02.2020.Reijo Mälton: Belgias pandi hooajale punkt. Aganits: Eestisse me tulla ei saa Võrkpall24, 14.03.2020. Aganits oli sellel hooajal meeskonna üks põhimängijaid.

Hooajaks 2020/21 sõlmis Aganits lepingu Kreeka meistriliiga klubiga Thessaloniki PAOK, kus ta kuulus meeskonna põhimängijate hulka.Andri Aganits leidis uue koduklubi Delfi, 28.07.2020. Klubi jõudis kohalikel karika- ja meistrivõistlustel poolfinaali, kuid medaleid ei võidetud.Nädal piiri taga: Enardile kuld, Juhkamile ja Treialile hõbe ERR, 19.04.2021.

Hooajaks 2021/22 siirdus ta Saksamaa meistriliiga klubisse VfB Friedrichshafen.Karl Rinaldo: Tammearu kõrval näeb uuel hooajal Meistrite liigas väljakul veel üht eestlast Võrkpall24, 03.08.2021. Klubi osales CEV Meistrite liigas, kus alagrupist edasi pääseda ei õnnestunud.Tammearu klubi Meistrite liiga hooaeg lõppes kaotusega ERR, 17.02.2022. Võideti Saksamaa karikavõistlused ja saadi Saksamaa meistrivõistlustel teine koht.Andri Aganits krooniti Saksamaa karikavõitjaks ERR, 07.03.2022.Teppani ja Aganitsa hooajad lõppesid hõbedaselt, Täht võitleb pronksi eest ERR, 02.05.2022.

Alates hooajast 2022/23 on Aganits mänginud Eesti meistriliiga klubis Selver/TalTech, kus ta on meeskonna kapten.Tarmo Tiisler: Aganits Selveriga liitumisest: õige koht, kus uuesti jalad alla saada ERR, 29.09.2022. Kahel korral on kroonitud klubiga Eesti meistriks (2023 ja 2024) ja korra Balti meistriks (2024).Uskumatu mäng! Selver/TalTech alistas Tartu Bigbanki 3:2 ja krooniti esmakordselt Eesti meistriks! Eesti Võrkpalli Liit, 05.04.2023.Selver/TalTech tuli teist aastat järjest Eesti meistriks ERR, 09.04.2024.Debora Saarnak: Aganits: kogu mäng oli meie poolt kannatamine, aga olime meeskondlikud ERR, 03.03.2024. Kahel korral on saadud Eesti karikavõistlustel teine koht (2022 ja 2023).Tartu Bigbank krooniti Aadu Luukase karika võitjaks ERR, 17.12.2022.Tartu Bigbank kaitses põnevusmängu järel võrkpallikarikat ERR, 16.12.2023. Aganits on olnud üks meeskonna põhimängijaid ning valitud ka korra Eesti meistrivõistluste sümboolsesse koosseisu.Kapten Raadik vedas, Pärnu tahtis rohkem ja alistas pronksiseerias Tartu Bigbanki Eesti Võrkpalli Liit, 15.04.2024.

Saavutused
Klubivõrkpall
Balti liiga
2011/12 16px Selver Tallinnaga
2023/24 16px Selver/TalTechiga

Riikide meistrivõistlused
2011/12 16px Eesti meistrivõistlused Selver Tallinnaga
2012/13 16px Eesti meistrivõistlused Selver Tallinnaga
2013/14 16px Saksamaa meistrivõistlused TV Bühliga
2018/19 16px Belgia meistrivõistlused Maaseiki Greenyardiga
2021/22 16px Saksamaa meistrivõistlused VfB Friedrichshafeniga
2022/23 16px Eesti meistrivõistlused Selver/TalTechiga
2023/24 16px Eesti meistrivõistlused Selver/TalTechiga

Riikide karikavõistlused
2011/12 16px Eesti karikavõistlused Selver Tallinnaga
2012/13 16px Eesti karikavõistlused Selver Tallinnaga
2018/19 16px Belgia superkarikas Maaseiki Greenyardiga
2019/20 16px Belgia superkarikas Maaseiki Greenyardiga
2021/22 16px Saksamaa karikavõistlused VfB Friedrichshafeniga
2022/23 16px Eesti karikavõistlused Selver/TalTechiga
2023/24 16px Eesti karikavõistlused Selver/TalTechiga

Koondis
2016 16px Euroopa Liiga
2017 16px Maailmaliiga tugevuselt kolmas grupp
2018 16px Euroopa Liiga
2018 16px Challenger Cup
2021 16px Euroopa Liiga

Individuaalsed auhinnad
2012/13 Balti liiga parim blokeerija
2018 Euroopa Kuldliiga parim keskblokeerijaEesti võrkpallikoondis võitis Euroopa Kuldliiga ERR, 14.06.2018.
2023/24 Eesti meistrivõistluste parim temporündaja

Tunnustus
2012 Eesti parim noorvõrkpallur noormeestestParemad hooajal 2011/2012 Eesti Võrkpalli Liidu arhiiv.

Statistika
+ Mängud ja punktid Eesti võrkpallikoondise eest rahvusvahelistel turniiridelAastaTurniirKoondisMänge(geime)PunktekokkuRünnaku-punkteBlokkeÄss-pallinguidAllikad2013U21 maailmameistrivõistlusedEesti U21 4 (17) 59  37  19  3Men's U21 World Championship Turkey 2013 Statistics FIVB (vaadatud 23.12.2023).2015Euroopa meistrivõistlusedEesti 4 (12) 21  8  10  32015 CEV Volleyball European Championship - Men Statistics CEV (vaadatud 20.12.2023).2017Euroopa meistrivõistlusedEesti 3 (13) 20  13  7  02017 CEV Volleyball European Championship - Men Statistics CEV (vaadatud 23.12.2023).2019Euroopa meistrivõistlusedEesti 4 (10) 16  8  5  3CEV EuroVolley 2019 | Men Statistics CEV (vaadatud 23.12.2023).2021Euroopa meistrivõistlusedEesti 3 (13) 21  15  4  2CEV EuroVolley 2021 | Men Statistics CEV (vaadatud 23.12.2023).2023Euroopa meistrivõistlusedEesti 4 (14) 23  16  5  2CEV EuroVolley 2023 | Men Statistics CEV (vaadatud 23.12.2023).

Isiklikku
Aganits kasvas Põlvamaal, Orava vallas koos ema, isa ja kahe õega.Aganits, Andri ESBL biograafia (vaadatud 23.12.2023).

Viited

Välislingid
Aganits, Andri ESBL biograafia
Andri Aganits Mängija profiil CEV kodulehel
Aganits, Andri Mängija profiil Bundesliga kodulehel
Aganits Andri Mängija profiil Legavolley kodulehel
Andri Aganits Volleybox
Andri Aganits Eesti Võrkpalli Liit

Kategooria:Eesti võrkpallurid
Kategooria:Sündinud 1993